Tazwara ulac d acu twala, acku ɣelqen akk ṭṭiqan, cwiṭ kan tebda tettwali tamurt tessa s idammen kersen, ttbanent-as-d lǧessat n tlawin ttwaɛellqent ɣer leḥyuḍ. "D tilawin n bu tammart tazegzawt, i yuɣ syin akkin izla-tent ta deffir ta. " Tameṭṭut fɣen-tt idammen, qrib temmut si lfeqɛa, ula d tasarut-nni i d-tekkes si leqfel teɣli-as seg ufus. Armi tt-id-yuɣal citaḥ n ṛṛuḥ, tekna tarfed-d tasarut teɣleq tawwurt, dɣa tuli ɣer texxamt-is ad tkessel ciṭ amer ad asiɛeddi ciṭaḥ; ulac akken ur texdim ur tezmir ara, tggugem teqqim.